NaiveNeuron/SloPal huggingface dataset:
J. Laššáková, poslankyňa: (2008-11-05):
Ústavnoprávny výbor Národnej rady Slovenskej republiky ako gestorský výbor k vládnemu návrhu zákona, ktorý som citovala, podáva Národnej rade Slovenskej republiky podľa § 79 ods. 1 zákona Národnej rady Slovenskej republiky č. 350/1996 Z. z. o rokovacom poriadku v znení neskorších predpisov spoločnú správu výborov Národnej rady Slovenskej republiky. Národná rada Slovenskej republiky uznesením z 10. septembra 2008 č. 974 pridelila vládny návrh zákona, ktorým sa menia a dopĺňajú zákony v pôsobnosti Ministerstva spravodlivosti Slovenskej republiky v oblasti civilného práva v súvislosti so zavedením meny euro v Slovenskej republike, na prerokovanie výborom: ústavnoprávnemu výboru a Výboru Národnej rady Slovenskej republiky pre financie, rozpočet a menu. Poslanci Národnej rady Slovenskej republiky, ktorí nie sú členmi výborov, ktorým bol vládny návrh zákona pridelený, neoznámili v určenej lehote gestorskému výboru žiadne stanovisko k predmetnému vládnemu návrhu zákona, tak ako to ustanovuje § 75 ods. 2 zákona o rokovacom poriadku. Vládny návrh zákona, ktorým sa menia dopĺňajú zákony v pôsobnosti Ministerstva spravodlivosti Slovenskej republiky v oblasti civilného práva v súvislosti so zavedením meny euro v Slovenskej republike, odporúčali Národnej rade schváliť ústavnoprávny výbor uznesením č. 467 zo 14. októbra 2008 a Výbor Národnej rady Slovenskej republiky pre financie, rozpočet a menu uznesením č. 387 z 15. októbra 2008. V bode IV spoločnej správy sú uvedené pozmeňujúce a doplňujúce návrhy. Gestorský výbor odporúča doplňujúci návrh schváliť. Gestorský výbor na základe stanovísk výborov k vládnemu návrhu zákona, ktorým sa menia a dopĺňajú zákony v pôsobnosti Ministerstva spravodlivosti Slovenskej republiky v oblasti civilného práva v súvislosti so zavedením meny euro v Slovenskej republike, vyjadrených v ich uzneseniach uvedených pod bodom III tejto správy a stanovísk poslancov gestorského výboru vyjadrených v rozprave k tomuto návrhu zákona podľa § 79 ods. 4 písm. f) a § 83 zákona o rokovacom poriadku odporúča Národnej rade Slovenskej republiky vládny návrh zákona, ktorým sa menia a dopĺňajú zákony v pôsobnosti Ministerstva spravodlivosti Slovenskej republiky v oblasti civilného práva v súvislosti so zavedením meny euro v Slovenskej republike, schváliť v znení schválených pozmeňujúcich a doplňujúcich návrhov. Spoločná správa výborov Národnej rady Slovenskej republiky o prerokovaní vládneho návrhu zákona bola schválená uznesením ústavnoprávneho výboru dňa 20. októbra 2008 a uznesenie malo č. 497. Týmto uznesením výbor zároveň ma ako spravodajkyňu poveril predložiť návrhy podľa § 81 ods. 2, § 83 ods. 4, § 84 ods. 2 a § 86 zákona o rokovacom poriadku Národnej rady Slovenskej republiky. Prosím, pani predsedajúca, otvorte rozpravu k predloženému vládnemu návrhu zákona a chcem sa hlásiť do rozpravy ako prvá.
Krúpa, Juraj, poslanec NR SR (2022-05-06):
Ďakujem veľmi pekne. Pán Beluský, budem úprimný, ja mám určité výhrady, samozrejme, voči tomuto zákonu, čiže to by bolo potom niečo do rozpravy, ale keďže považujem za dôležité, aby bola väčšej, ale väčší konsenzus na takomto ustanovení alebo na takomto zákone, tak ten, ktorý je v medzirezortnom pripomienkovom konaní, má určite väčšiu dôležitosť ako tento, ktorý je tu predložený. Ďakujem veľmi pekne.
Nemec, Richard, poslanec NR SR (2021-09-28):
Ďakujem, pán predsedajúci. Pán podpredseda Blanár, tu ste zase ukázali trošku, ja nie som skúsený ani politik, ani sa nerozumiem do energií, ale zase ste tu ukázali, ako trčíte zo zadnice pánovi Ficovi. A problém je to, že mohli by ste dať pánovi Blahovi niečo na ukľudnenie, lebo aj kvôli nemu odišiel pán minister Sulík, lebo ste sa parádne doňho pustili a zase ste si to spackali vy. My sme vám tú schôdzu otvorili, tak, prosím vás, buďte k nám trošku a sedíme tu, dosť veľa ľudí tu sedíme z koalície na to, aby sme vás počúvali a chceli sme aj od pána Sulíka počuť, aké má riešenia, a parádne ste to zase spackali vy profesionáli politickí. (Ruch v sále. Mikrofón rečníka zachytil reakciu poslanca Pročka: „Ukľudnite toho mastného.“ )
Jurinová, Erika, podpredsedníčka NR SR (2013-12-04):
Pani poslankyňa Rošková.
M. Číž, podpredseda NR SR: (2007-11-29):
Teraz má slovo pán poslanec Viliam Novotný.
Danko, Andrej, podpredseda NR SR (2024-02-27):
Pozastavím vystúpenie pána poslanca, bude pokračovať po hlasovaní a, tak ako bolo oznámené, o jedenáctej pokračujeme hlasovaním.
B. Bugár, podpredseda NR SR: (2004-09-07):
(Hlasovanie.) Prítomných 131 poslancov, za návrh 102, proti 1, hlasovania sa zdržalo 28 poslancov. Konštatujem, že návrh tohto uznesenia sme schválili. Teraz pristúpime k hlasovaniu o poslednom dnes prerokovanom vládnom návrhu zákona o súdoch a o zmene a doplnení niektorých zákonov (tlač 837). Pán poslanec Miššík, nech sa páči, máte slovo.
Laurenčík, Milan, podpredseda NR SR (2022-02-15):
Na faktické poznámky bude reagovať pán poslanec Igor Kašper, nech sa páči.
Hrnko, Anton, poslanec NR SR (2017-03-30):
Ďakujem, pán predsedajúci. Pán poslanec Beblavý, vyprosujem si od vás, aby ste vy mňa kádrovali. Snažte sa kádrovať seba a svoju rodinu, možno to bude lepšie. Ale nie o tom som chcel hovoriť. Vážené dámy, vážení páni, tu sa vytvára dojem, že tu bol nejaký zločinný režim. A aj keby došlo k tomu, čo hovoríte, aj by to robila informačná služba tak, ako to je popísané kade-tade, to nezakladá na to, aby ste vy povedali, že slovenská spoločnosť v tranzícii bola zločinným režimom. To je chrapúnstvo najvyššieho zrna! A ďalej. Ak hovoríme o zneužívaní štátnej moci, ja som tu už v svojom vyjadrení povedal, že prvý, ktorý zneužil SIS-ku na politické ciele, bol pán prezident Kováč. A môžete sa opýtať pána vtedajšieho námestníka, ktorý tiež teraz hovorí o všeličom. Prečo oni ako informačná služba nasadili agenta aj do štábu prezidenta, teda predsedu vlády Mečiara, aj do štábu predsedu parlamentu Gašparoviča. Opýtajte sa ich! To nebol zločin?! A my kvôli tomu budeme hovoriť, že Kováč bol zločinec?! Nebol! Robil to, čo si myslel, že je správne. Ale v žiadnom prípade nemožno, a odmietam to, aby niekto tvrdil, že slovenská spoločnosť v tranzícii, Slovenská republika, ktorá vznikla v roku 1993, bol zločinný štát! Preboha, veď si uvedomte, čo rozprávate!!! Veď aj vy ste potom zločinci, keď to bol zločinný štát!! Už si, spamätajte sa trošku! A skutočne, každé zneužitie právomoci verejného činiteľa je zločinom, je trestným činom a treba sa tak k tomu stavať... (Prerušenie vystúpenia časomerom.)
Vašečka, Richard, poslanec NR SR (2014-06-04):
Som. Ja tu som podpísaný, áno. Takže doplňujúci návrh poslancov Národnej rady Slovenskej republiky Jána Mičovského, Mikuláša Hubu a Miroslava Kadúca k návrhu ústavného zákona, ktorým sa mení a dopĺňa Ústava Slovenskej republiky č. 460/1992 Zb. v znení neskorších predpisov (tentoraz k tlači 921). Dopĺňa sa návrh takto: Článok I sa dopĺňa bodmi 12 a 13, ktoré znejú: Bod 12: „Za článok 154d sa vkladá článok 154e, ktorý znie: „Účinnosťou tohto ústavného zákona zanikajú účinky rozhodnutí všetkých štátnych orgánov, ktoré zabraňujú v trestnom stíhaní páchateľov skutkov spáchaných v súvislosti so zavlečením Ing. Michala Kováča, narodeného 5. decembra 1961, do cudziny 31. augusta 1995. Tieto rozhodnutia sa súčasne zrušujú v rozsahu, v ktorom zabraňujú v trestnom stíhaní páchateľov skutkov spáchaných v súvislosti so zavlečením Ing. Michala Kováča, narodeného 5. decembra 1961, do cudziny 31. augusta 1995.“.“ Bod 13: „Článok 155 sa dopĺňa bodmi 4 a 5, ktoré znejú: „4. článok VI rozhodnutia o amnestii z 3. marca 1998, uverejneného pod č. 55/1998 Z. z., 5. článok II rozhodnutia o amnestii zo 7. júla 1998, uverejneného pod č. 214/1998 Z. z.".“ To je koniec tohto pozmeňujúceho návrhu. Takže ďakujem vám veľmi pekne za pozornosť. Ďakujem všetkým aj diskutujúcim, ktorí sa vyjadrili špeciálne ako spolupredkladateľ toho zákona o ústavnej ochrane manželstva muža a ženy. Verím, že v tomto budeme úspešní a že to bude na dobro všetkých. Ďakujem.
Hrnčiar, Andrej, podpredseda NR SR (2019-09-24):
Poprosím vás.
Heger, Eduard, poslanec NR SR (2018-11-27):
Ďakujem pekne, pán predseda. Navrhujem, aby Národná rada Slovenskej republiky postupovala v zmysle rokovacieho poriadku, § 36 a § 22. Odôvodnenie: Predseda Národnej rady Slovenskej republiky predlžovaním rokovacích dní a skrátením obedňajšej prestávky umelo zrýchľuje priebeh schôdzí a znižuje kvalitu diskusie k jednotlivým návrhom zákonov. Je to dehonestácia parlamentu a je to už tretia schôdza v poradí, ktorá je takto urýchľovaná. Ďakujem.
Figeľ, Ján, podpredseda NR SR (2013-06-04):
Ďakujem pekne. Otváram všeobecnú rozpravu, do ktorej som nedostal žiadnu písomnú prihlášku. Pýtam sa, či sa chce teraz niekto prihlásiť ústne? Zrejme tomu tak nie je, takže vyhlasujem všeobecnú rozpravu za skončenú. Pán navrhovateľ? Ani sa nie je k čomu vyjadriť. Pani spravodajkyňa? Takisto. Ďakujem. Prerušujem rokovanie o tomto bode programu. Teraz budeme pokračovať prvým čítaním o návrhu poslanca Alojza Hlinu na vydanie zákona, ktorým sa mení a dopĺňa zákon č. 233/1995 Z. z. o súdnych exekútoroch a o exekučnej činnosti, tzv. Exekučný poriadok a o zmene a doplnení niektorých zákonov v znení neskorších predpisov. Návrh zákona má parlamentnú tlač č. 518 a návrh na jeho pridelenie je v rozhodnutí č. 497. Dávam teraz slovo znovu pánovi poslancovi Alojzovi Hlinovi, aby svoj návrh zákona uviedol. [Rokovanie o návrhu poslanca Národnej rady Slovenskej republiky Alojza Hlinu na vydanie zákona, ktorým sa mení a dopĺňa zákon č. 233/1995 Z. z. o súdnych exekútoroch a exekučnej činnosti (Exekučný poriadok) a o zmene a doplnení niektorých zákonov v znení neskorších predpisov , tlač 518.]
Laššáková, Jana, podpredsedníčka NR SR (2013-09-04):
Zákon bol prijatý v deväťdesiatom roku a nadobudol účinnosť 1. 1. 1991. Nech sa páči, s reakciou pán poslanec Gál.
Kubánek, Stanislav, poslanec NR SR (2018-09-20):
Pán predsedajúci, prosím, aby sme hlasovali na októbrovej schôdzi Národnej rady o tomto zákone.
Hrnčiar, Andrej, podpredseda NR SR (2016-04-19):
Nech sa páči, pani poslankyňa Jurinová.
B. Bugár, podpredseda NR SR: (2002-02-15):
Á. Duka-Zólyomi, poslanec: Áno. Vážená Národná rada, návrh na uznesenie. Národná rada Slovenskej republiky odporúča predsedníčke vlády Slovenskej republiky pre Európsku integráciu iniciovať rokovanie zástupcov vlády Slovenskej republiky zodpovedných za konkurencieschopnosť poľnohospodárstva a potravinárstva na Slovensku s predstaviteľmi Združenia poľnohospodárskych družstiev a obchodných spoločností v zmysle ich požiadaviek. Termín do 10 dní od schválenia uznesenia.
Kresák, Peter, poslanec NR SR (2018-05-15):
Ďakujem pekne. Teraz, pán predsedajúci, dajte, prosím, hlasovať o pozmeňujúcom návrhu, ktorý predložil pán kolega poslanec Dostál, ale pán kolega poslanec Dostál navrhoval, aby sme o tomto návrhu, ktorý pozostáva z troch bodov, hlasovali na dvakrát, prvýkrát hlasovali o bodoch 1 a 2 pozmeňujúceho návrhu pána poslanca Dostála. Dajte, prosím, hlasovať o týchto dvoch bodoch.
Šuca, Peter, poslanec NR SR (2018-05-11):
Ďakujem pekne za slovo, vážený pán predsedajúci. Vážený pán Rajtár, myslím, že všetci sa zhodneme, čo tu sedíme v pléne, a budeme súhlasiť s vami, čo ste povedali, že slobodu slova novinár musí mať. Základným znakom alebo atribútom demokratickej spoločnosti je sloboda slova občanov, sloboda slova novinárov. Absolútne nič proti tomu nemám. No sloboda slova bez zodpovednosti za to, čo človek povie verejne, vedie k anarchii, čoho sme svedkami aj v našej Národnej rade. Nemyslím si, že je to správne, čo ste povedali, že považujete za dôležité vypustiť trestný čin ohovárania z Trestného poriadku. Možno som čakal, že poviete, že chcete znížiť hranicu za tento trestný čin. Vy sám ste tu spomínali novinárku, ktorá údajne písala, resp. rozprávala o Strapatom, o Strapatom a neviem o kom, o rozkrádaní DPH. Ja som počúval jednu reláciu v Rádiu Expres, kedy tam bol vyšetrovateľ, ktorý tieto veci riešil. Na otázku redaktora ohľadom rozkrádania DPH Strapatého a niekoho odpovedal toto: „Neexistujú žiadne priame dôkazy o tejto trestnej činnosti.“ Redaktor mu otázku položil ešte raz. On to ešte raz zopakoval. Žiadne priame dôkazy o rozkrádaní DPH, ktoré vedú k Strapatému a neviem komu, neexistujú, vážený pán poslanec Rajtár. Takže ja si myslím, že je správne, že v Trestnom poriadku je trestný čin ohovárania, za ohováranie, pretože každý si musí byť vedomý svojej zodpovednosti. Aj novinár, aj novinár, ktorý má mať slobodné právo rozprávať a vyjadrovať sa ku všetkému. Takže mám pocit, že ste vo veľkom omyle. Ďakujem pekne.
Laurenčík, Milan, podpredseda NR SR (2021-10-07):
Ďakujem ešte raz. Prerušujem rokovanie o tomto bode programu. Kolegyne, kolegovia, blížime sa do finále. Pokračujeme v prerušenom rokovaní v druhom čítaní o návrhu skupiny poslancov na vydanie zákona, ktorým sa mení a dopĺňa zákon č. 55/2017 Z. z. o štátnej službe (tlač 583). Chcem sa spýtať, pretože včera rozprava k tomuto bodu bola vyhlásená za skončenú, či chce zaujať stanovisko k rozprave pán navrhovateľ, pán poslanec Kyselica. Chce, nech sa páči, máte slovo. (Pokračovanie rokovania o návrhu skupiny poslancov Národnej rady Slovenskej republiky na vydanie zákona, ktorým sa mení a dopĺňa zákon č. 55/2017 Z. z. o štátnej službe a o zmene a doplnení niektorých zákonov v znení neskorších predpisov , tlač 583.)
Hort, Milan, podpredseda NR SR (2011-06-28):
S faktickými poznámkami na vystúpenie pána poslanca Číža sa prihlásili Ondrej Dostál, Peter Zajac, Dušan Jarjabek, Martin Pado, Robert Kaliňák. Celkom päť poslancov. Uzatváram možnosť prihlásiť sa s faktickou poznámkou. Slovo má pán poslanec Ondrej Dostál, nech sa páči.
Laššáková, Jana, podpredsedníčka NR SR (2014-09-12):
S reakciou pán poslanec, s faktickými poznámkami páni poslanci Bagačka, Hraško, Lebocký a Senko. Končím možnosť prihlásiť sa s faktickými poznámkami. Nech sa páči, pán poslanec Bagačka.
V. Veteška, podpredseda NR SR: (2007-05-17):
I. Valentovič, minister zdravotníctva SR: Ťažko mi je reagovať, pretože nebola položená otázka. Napriek tomu si dovolím niekoľko poznámok. Som presvedčený, že vznikom jednej zdravotnej poisťovne je možné usporiť minimálne na správnej réžii. Viem si predstaviť existenciu jednej poisťovne so správnym fondom 3 %, či nie 4 %, čo je ročná úspora možno na úrovni 900 miliónov až 1 miliardy. Zrušenie prerozdeľovacieho mechanizmu môže mať za následok a malo by za následok spravodlivejšie prerozdelenie zdrojov na poskytovateľov vo väzbe na skutočnú nákladovosť, dá sa povedať, že úspora dosiahnutá v obmedzení tvorby a účelového prerozdelenia zisku vo výške cca 1,9 mld. na prospech financovania zvlášť nákladnej finančnej liečby. Určite by sa zjednodušil výber a vymáhanie poistného. Vieme aspoň podľa odhadov, že 1-percentné zvýšenie výberu poistného je cca 600 miliónov korún. Ak by sme hovorili o 2 percentách, je to 1,2 miliardy. A jedna poisťovňa by určite znížila aj administratívne náklady nielen platiteľov poistného, ale aj administratívne náklady poskytovateľov zdravotnej starostlivosti pri fakturácii poskytnutej zdravotnej starostlivosti. Samozrejme, pri tomto modeli by sa dalo ušetriť ešte aj na Úrade pre dohľad nad zdravotnou starostlivosťou, pretože by nemusel vykonávať všetky tie činnosti, ktoré dnes vykonáva, čo tiež sa dá vyčísliť v desiatkach, možno aj v stovkách miliónov korún. Ďakujem, skončil som.
Kuffa, Štefan, poslanec NR SR (2021-11-05):
Pán Budaj, pre vás je to príznačné tuná vynadať poslancom Národnej rady. Čo si vy dovoľujete?! Vy ste obyčajný minister! Vy tu máte s pokorou prichádzať a nie s takou pýchou a nadávať tu do idiotov poslancom Národnej rady! Čo vy si dovoľujete?! Tam dole v suteréne keď ste prechádzali, pán Budaj, zoberte si tú čapicu a už sa viac nevracajte tuná, prosím vás pekne. Tu budete o novembri ´89 rozprávať a národné parky len tak mimochodom spomeniete tu. Pán Budaj, ten plán obnovy, ktorý ste tu spomenuli, národných parkov, to nie je plán obnovy, ale to je inštitucionálne nastavenie, ako rozkrádať peniaze z eurofondov! Vy idete ukradnúť cez mimovládky jeden a pol miliardy! Je skutočnosťou a pravdou to, že vy idete vyhnať ľudí z vidieku! Vy ich máte len za nejakých lúzerov a idiotov! Lesníkov, ktorí tu boli, vy ich nazvete antivaxermi? A to je nič, prosím vás pekne? Vy ani neviete, kto napísal Encykliku Laudato Si. Vy poviete, že Svätý František napísal Encykliku Laudato Si. No tak ten Svätý František, keď neviete, tak ja vám poviem, Svätý František z Assisi žil pred 800 rokov, 800 rokmi a vy poviete, že on napísal Encykliku Laudato Si. A keď ste spomínali ten rok ´89, prosím vás pekne, vy ste nositeľom novodobej totality. Tuná budete sladké rečičky predkladať, keď vám človek argumentuje, máte ľudí len za bláznov. V hypermarkete včera policajti v duchu presne pred ´89. roku zmlátili človeka len preto, že si nedal rúško. Presne novodobú totalitu zavádzate a vy pri tom asistujete. Vy sa budete tváriť, aká vy ste tvár novembra ´89. Pán Budaj, vy nie ste tvár novembra, ale vy ste obyčajný ksicht, obyčajný ksicht, ktorý to zneužíva. (Potlesk.)
Paška, Pavol, predseda NR SR (2013-05-30):
Otváram rozpravu. Ešte predtým, ako vám dám slovo, pán spravodajca, len oznámim, že písomne za klub OĽaNO je prihlásený pán poslanec Matovič a potom ešte sú písomne prihlásení pán poslanec Mikuš, Miškov a Hlina. Takže, nech sa páči, pán spravodajca, vy, samozrejme, máte právo vystúpiť.
Zmajkovičová, Renáta, podpredsedníčka NR SR (2012-12-13):
O slovo požiadal pán minister školstva pán Dušan Čaplovič. Nech sa páči, pán minister, máte slovo.
Kollár, Boris, predseda NR SR (2021-06-29):
Prezentujeme sa a hlasujeme. (Hlasovanie.) Prítomných 132 poslancov, za 87, proti 12, zdržalo sa 33. Konštatujem, že Národná rada schválila uznesením návrh štátneho záverečného účtu. Pristúpime k hlasovaniu o návrhu uznesenia k Programu stability Slovenskej republiky na roky 2021 až 2024 (tlač 551, bod 73 schváleného programu). Prosím predsedu výboru pre financie a rozpočet poslanca Mariána Viskupiča, aby hlasovanie uviedol.
Danko, Andrej, predseda NR SR (2017-12-05):
Ďakujem, pani poslankyňa. Pýtam sa, či sa chce niekto prihlásiť do rozpravy ústne. Uzatváram možnosť prihlásenia do rozpravy ústne, sú prihlásení traja poslanci. Nech sa páči, pani poslankyňa Kiššová.
Kollár, Boris, predseda NR SR (2023-03-17):
Prosím, prezentujme sa a hlasujeme. (Hlasy v sále.)
Hort, Milan, podpredseda NR SR (2011-05-27):
Pán poslanec Droba sa medzitým odhlásil z možnosti vystúpiť v rozprave k tomuto bodu. Preto vyhlasujem rozpravu za skončenú. Pýtam sa pána navrhovateľa. Áno. Tak má priestor v záverečnom slove. Nech sa páči.
Takáč, Richard, poslanec NR SR (2022-02-25):
Ďakujem veľmi pekne za slovo, pán predsedajúci. Pán poslanec Maroš Kéry, chcem ti poďakovať za veľmi-veľmi také konštruktívne vystúpenie a hlavne za aj vyjadrenie postoja za stranu SMER – sociálna demokracia. A tak ako si povedal ty vo svojom vystúpení, odmietame takúto agresiu zo strany Ruskej federácie a, samozrejme, odmietame aj tento celkový vojenský konflikt a riešenie vojenskou cestou a sme za mierové riešenie. A, samozrejme, tak ako už bolo povedané, aj dodržiavanie medzinárodného práva. A plne súhlasím s tebou, že musí byť jednoznačne podpora a solidarita pre ukrajinský národ. A ako si povedal aj to, že my ako strana SMER – sociálna demokracia rešpektujeme a sme pevnou súčasťou Európskej únie a ctíme si členstvo v NATO, ale treba povedať, že, tak ako to povedali aj ostatní niektorí kolegovia už dnes vo faktických poznámkach, že Európska únia z pohľadu diplomacie v tomto smere zlyhala. A to, že si hovoril o tom, čo sa stalo v Srbsku a v Iraku, je, možnože sa ťažko počúva niektorým koaličným poslancom, ale je to fakt a je to realita a je to minulosť, ktorá sa stala. Ďakujem ti veľmi pekne.
Borec, Tomáš, minister spravodlivosti SR (2015-12-02):
Ďakujem veľmi pekne, pán predseda, veľmi stručne budem reagovať, lebo sme pomerne v časovom tlaku. Ja by som chcel len uviesť niektoré veci na poriadok. Viacerí poslanci tu vystupovali s tým, že netušia, čo to je politický extrémizmus, a že vlastne o čom to tu hovoríme. Citovali z Wikipédie a neviem z akých rôznych podivných zdrojov. Ja by som predsa len chcel a zvlášť aj s dôrazom na to, že to tu viacerí spomínali, že ide o poslaneckú snemovňu, kde by sa mal naozaj ctiť zákon, tak by som len chcel odporučiť, aby si všetci tí, ktorí tuná citovali z takýchto zdrojov, aby si pozreli zákony, pretože tam to je presne napísané, nie v tom, ktorý predkladáme, ale v iných, ktoré platia. Konkrétne hovorím o trestnom zákone, kde je jasne definované, čo je extrémistický materiál, čo obsahuje, čo sa dá považovať za extrémistický materiál, čo sú to trestné činy extrémizmu, aby som bol presnejší, § 130 ods. 7 alebo § 140a Trestného zákona, ktorý hovorí o trestných činoch extrémizmu, čiže čo to je, je jasne uvedené. To nie je... A to je extrémizmus náboženský, to je extrémizmus politický, to je extrémizmus akýkoľvek. To je zákonný rámec, z ktorého nemôže nikto vystúpiť, tak poprosím vás, aby ste v debate používali argumenty, ktoré nejakým spôsobom súvisia s tým, čo je napísané v našom právnom poriadku. Taktiež definícia terorizmu nie je zo vzduchu, tá je presne uvedená v § 419 ods. 1 Trestného zákona v písmenách a) až d). Takže poprosím vás, v ďalších diskusiách potom skúste sa zamerať na tieto veci, a nie znova opakovať dokola to, čo, to, čo píše Wikipédia. Som presvedčený o tom, keďže sa nestihlo hlasovanie k prvému čítaniu, nemôžu teraz prebehnúť ani výbory, tak ja vás chcem poprosiť, aby ste sa tí, ktorí majú záujem, zúčastnili, pretože tam budú odborníci zo všetkých oblastí, ktorých sa tento zákon ako multidisciplinárny týka. Nejde len o Trestný zákon, ako viete, ide aj o iné predpisy, kde sú aj odborníci, ktorí sú na to naslovovzatí. Takže toľko záverom a teším sa na ďalšie stretnutie potom zrejme pozajtra. Ďakujem pekne.
B. Bugár, podpredseda NR SR: (2005-06-23):
Štvrtú otázku položila tiež pani poslankyňa Eva Antošová pánovi ministrovi dopravy, pôšt a telekomunikácii Pavlovi Pokropovičovi: „Úsek cesty medzi Nitrou a Zlatými Moravcami najmä pri obciach Beladice a Tesárske Mlyňany obyvatelia označili za „cestu smrti“. V súvislosti so zahraničnou investíciou v Leviciach vznikla mediálna prestrelka medzi vaším rezortom a ministerstvom hospodárstva. Môžete záväzne oznámiť, kedy bude spomínaný úsek daný do užívania ako štvorprúdový, či ako diaľnica?“ Nech sa páči.
Benčík, Ján, poslanec NR SR (2021-07-23):
Ďakujem za slovo. Napred malý návrat do minulosti a potom pár faktov. Ten návrat do minulosti súvisí s tým, pán Blaha, že vy ste tu vlastne doslova zopakovali to, čo už druhý rok počúvame z úst ľudí, ktorí sa sem dostali na kandidátke Kotlebovej strany. Znôžku nezmyslov, fabulácií, konšpirácií, dezinterpretácií, a tak preto vám, chcem vám to len pripomenúť, apríl v roku 2016, keď sa táto strana, Kotlebova strana došla do parlamentu a pani Bihariová prišla s výzvou, ktorá sa volala Stop fašizmu a jej cieľom bolo izolovať a oslabiť vplyv tejto extrémistickej strany. Výzva žiadala, aby poslanci nehlasovali za návrhy poslancov strany Kotleba – ĽSNS, aby nevolili jej poslancov do parlamentných funkcií a aby v ich radoch nehľadali podporu pre svoje návrhy. Pamätáte sa, kto bol jeden z prvých, ak nie vôbec prvý, kto túto výzvu podpísal? Istý Ľuboš Blaha zo strany SMER. A teraz pár faktov. Tie fakty sú zo stránky ministerstva zdravotníctva Slovenskej republiky z 20. júla. Na očkovanie k tomuto dňu evidovali, evidovali i na území Slovenskej republiky štyri úmrtia, zatiaľ čo na COVID zomrelo 12 527 ľudí. 655 bolo hlásených vedľajších účinkov po očkovaní, zato hospitalizácií bolo 49 493. Dlhodobé vedľajšie účinky sú pri vakcínach raritné, zatiaľ čo ľudia po prekonaní COVID-u pociťujú dlhodobé ťažkosti vo výške 13,7 %, 0,01 % je pravdepodobnosť myokarditídy v súvislosti s očkovaním, po prekonaní COVID-u 0,31. Cena vakcíny od Pfizeru je 12 eur, náklady na hospitalizáciu pacienta s COVID-om 2 089 eur. Vakcína je jediné východisko z tejto pandémie.
Mojš, Milan, poslanec NR SR (2016-10-19):
Ďakujem. Pán predsedajúci, dajte, prosím, hlasovať o návrhu uznesenia, tak ako je uvedené v prílohe spoločnej správy. Ďakujem.
Antal, Peter, poslanec NR SR (2019-01-30):
Pani kolegyňa, ja viem, že toto je teória SaS-ky, že dotácie krivia trh alebo niečo podobné. Po prvé, to nie je výmysel Slovenskej republiky, že takéto dotácie idú do poľnohospodárstva. Keby to platilo všeobecne v Európe, dám vám za súhlas, že nemôžme byť inakší. Ale na to, aby sme sa my vyrovnali čo i len Českej republike, tak by sme do takýchto podobných dotácií, a nazvime to rovno dotácií, museli dať 80 mil. euro, aby sme boli aspoň na úrovni Českej republiky. Čiže ak dneska hovoríte vy, nedávajme nič, lebo to kriví trh, tak potom to musíte vravieť ale na všetkých, na všetkých takýchto fórach, že to musia zrušiť aj všetky ostatné štáty, lebo všetky ostatné štáty dávajú ďaleko viac do takýchto dotácií, a preto je ten problém presadiť sa aj našim poľnohospodárom s cenami na niektorých trhoch, lebo jednoducho tie dotácie nemajú. A tie dotácie sú častokrát to, čo vyrovnáva rozdiel medzi, medzi predajnou cenou. To isté, takáto debata určite bude aj pri cenových, cenových, cenovom predpise, ktorý my predkladáme, lebo som si to už vypočul. Ale jednoducho vy musíte pochopiť, že trh môže fungovať vo všetkom ostatnom, alebo možnože funguje vo všetkom ostatnom a nefunguje v potravinách, nefunguje v komoditách poľnohospodárskych, lebo trh nerieši všetko to, čo by mal riešiť. Jednoducho nemôže byť, že niekto povie, za toľko to kúpim, alebo to, alebo to si to nechaj a toto je trhový mechanizmus. Toto neni trhový mechanizmus. Tu je nerovnováha na trhu hlavne v takýchto komoditách. Čiže jednoducho, prosím, prestaňte týmto jedným smerom ísť, že dotácie krivia trh v tomto segmente.
Grendel, Gábor, podpredseda NR SR (2022-04-27):
Tri faktické poznámky na vystúpenie pána poslanca Bašku. Ako prvý pán poslanec Ferenčák.
Sulík, Richard, predseda NR SR (2010-12-08):
Pán poslanec Štefanec.
Saková, Denisa, ministerka vnútra SR (2019-05-16):
Ďakujem veľmi pekne za slovo. Vážený pán predsedajúci a vážení páni poslanci, pardon, vážené pani poslankyne, vážení páni poslanci, cieľom predkladaného návrhu zákona je zakotvenie mechanizmu zvyšovania dôchodkových dávok výsluhového zabezpečenia, ktoré sú uhrádzané z osobitných účtov, na roky 2019 až 2021. Navrhuje sa, aby v tomto období sa za základ valorizácie dôchodkových dávok výsluhového zabezpečenia zvolila priemerná mesačná suma starobného dôchodku, ktorá je vykázaná Sociálnou poisťovňou za daný kalendárny rok, ktorý predchádza kalendárnemu roku v ktorom sa zvyšovanie dôchodkových dávok má uskutočniť. Výpočet výšky valorizácie výsluhového dôchodku podľa predkladaného návrhu zákona bude závislý od 2 % priemernej mesačnej sumy starobného dôchodku vykázanej Sociálnou poisťovňou a odpočtu odslúžených rokov. Zvýšenie sa tým bude viazať na princíp zásluhovosti, ktorý sa prejaví u tých poberateľov výsluhového dôchodku, ktorých služobný pomer trval viac ako 15 rokov. Návrhom zákona dochádza aj k doplneniu ustanovení zákona, ktoré sa týkajú lekárskej posudkovej činnosti, tak aby v rámci kontroly ohodnotenia služobného úrazu na účel náhrady za bolesť, na náhrady za sťaženie spoločenského uplatnenia bolo umožnené vykonať. Ďakujem veľmi pekne za slovo.
Danko, Andrej, podpredseda NR SR (2024-01-09):
Pani poslankyňa Bihariová, pripraví sa poslanec Pollák.
Bugár, Béla, podpredseda NR SR (2011-04-01):
S faktickou poznámkou ako jediný pán poslanec Matovič. Končím možnosť sa prihlásiť. Nech sa páči, pán poslanec Matovič.
Medvecký, Andrej, poslanec NR SR (2021-05-03):
Ďakujem za slovo. Pani kolegyňa, je vidno, že ochrane spotrebiteľov sa rozumiete, a pevne verím, že aspoň niekto z tejto vlády si zoberie z vašej rozpravy príklad a pretaví to do nejakých dobrých zákonov. Ďakujem.
P. Paška, predseda NR SR: (2008-02-07):
Ďalší v rozprave vystúpi pán poslanec Minárik. Ešte raz poprosím všetkých, aby v písomnej podobe, buď mne, alebo niekomu z organizačného odovzdali svoju interpeláciu.
Laššáková, Jana, podpredsedníčka NR SR (2012-05-04):
S faktickou poznámkou pán poslanec Pollák. Nech sa páči.
Nicholsonová, Lucia, podpredsedníčka NR SR (2016-05-25):
Veľmi pekne ďakujem, pán predsedajúci. Vážené dámy, vážení páni, ja viem, že to tu odznelo niekoľkokrát počas tejto schôdze pri návrhoch, ktoré predkladala opozícia, ale tento môj návrh je naozaj niečo, čo reaguje na potreby aplikačnej praxe, by som povedala. A dá sa teda povedať, že by mal byť úplne apolitický. Ide o veľmi drobnú zmenu. Navrhovanou novelou zákona o prídavku na dieťa sa navrhuje upraviť jednu z podmienok poskytovania prídavku na dieťa. Účelom návrhu novely zákona o prídavku na dieťa je zamedziť spätnému vyplácaniu prídavku na dieťa. V súčasnosti je výplata prídavku na dieťa pozastavená v prípadoch, keď nie sú splnené podmienky nároku na jej vyplatenie. Ide o prípady, keď je dieťa napríklad záškolák, avšak po čase znova nastúpi do školy, platiteľ je povinný príspevok spätne vyplatiť. Navrhuje sa preto uvedenú povinnosť platiteľa zo zákona vypustiť. Návrh zákona je v súlade s Ústavou Slovenskej republiky, zákonmi a ďalšími všeobecne záväznými právnymi predpismi, ako aj s medzinárodnými zmluvami a inými medzinárodnými dokumentmi, ktorými je Slovenská republika viazaná, a s právom Európskej únie. Návrh zákona bude mať pozitívny vplyv na verejné financie. Návrh zákona nebude mať vplyv na podnikateľské prostredie, životné prostredie, nepredpokladá sa normatívny vplyv na informatizáciu spoločnosti a sociálny vplyv. Ďakujem pekne.
Blaha, Ľuboš, podpredseda NR SR (2023-11-14):
Nech sa páči, pán poslanec Jozef Pročko.
Laššáková, Jana, podpredsedníčka NR SR (2015-04-16):
Pán poslanec Brocka. (Reakcie z pléna.) Ale, ale dosť. Páni, páni poslanci! (Reakcie z pléna.) Páni poslanci! Nech sa páči, pán poslanec Brocka. (Reakcie z pléna.) Pán poslanec Brocka, nech sa páči.
Blanár, Juraj, podpredseda NR SR (2022-12-08):
Pán poslanec Martin Čepček s faktickou poznámkou.
Kremský, Peter, poslanec NR SR (2023-03-15):
Ďakujem veľmi pekne, pán predsedajúci. Vážení kolegovia, teším sa z tohto záujmu. Počas prerokovania tohto zákona zatiaľ nikdy nebol takýto počet poslancov v parlamente, tak teším sa, že aspoň teraz ste tu ostali a chcete si vypočuť záverečné slovo. Ide o zákon o správnych poplatkoch, čiže poplatkoch pri registrácii áut, pre tých, ktorí tu neboli doteraz, a, samozrejme, je to veľmi dôležitá téma, možno zopakujem len tak veľmi krátko, že je to zákon, ktorý sa zmenil, ale, poprosím vás, kolegovia, ak chcete diskutovať na iné témy, tak tam je bufet, kde majú dobrú kávu, aj dobrú minerálku... (Prerušenie vystúpenia predsedajúcim.)
Danko, Andrej, podpredseda NR SR (2024-04-18):
Ďakujem. Pýtam sa, či sa chce niekto prihlásiť do rozpravy ústne. Uzatváram možnosť prihlásenia. Jediný prihlásený poslanec Štefunko. Nech sa páči, pán poslanec.
Grendel, Gábor, podpredseda NR SR (2021-12-14):
Kolegovia, poprosím, aby ste sa utíšili. Poprosím všetkých poslancov, aby si nasadili respirátory. A teraz mrzí ma to, ale prekontrolovali sme v systéme, čo sa stalo s hlasovaním pána poslanca Ledeckého a faktom je, že jeho hlasovacia karta je v systéme vykázaná ako funkčná. Takže s ohľadom na túto okolnosť systém registruje kartu pána poslanca ako funkčnú s nestlačením prezentácie a následného hlasovania. Takže mrzí ma to, ale za týchto okolností nebudem môcť vyhovieť tejto požiadavke. (Potlesk.) S procedurálnym návrhom pán poslanec Baránik. Kľud, kolegovia.
Ledecký, Vladimír, poslanec NR SR (2023-02-10):
Ďakujem pekne. Ja keď prišiel ten návrh zákona na sociálnu komisiu, tak predtým som oslovil pracovníka alebo vedúcich pracovníkov univerzít, ktorí realizujú výučbu sociálnej práce a pýtal som sa, ako je to. Lebo vieme, že za socializmu takýto program nebol, bol zrušený a vlastne ale od revolúcie alebo v tých deväťdesiatych rokoch, 30 rokov tu vlastne funguje výučba, naozaj množstvo tých sociálnych pracovníkov tie školy už vyprodukovali. Druhá vec je, že ako sú v regióne rozdelené a ďalšia vec je, že naozaj veľa z nich nevykonáva túto prácu a nie preto, aby primárne nemali pracovné miesto, ale pretože je to slabo ohodnotená práca a naozaj tá práca potrebuje aj trošku oduševnenie. Nestačí tam len do tej práce chodiť, lebo naozaj s tými klientami či už v domovoch dôchodcov, alebo ako si, ako si, Janka, spomínala, pri opatrovaní detí, handicapovaných detí, naozaj to, to musia byť takí srdiečkari. Ale keď som sa spojil vlastne s tými univerzitami, tak ako keby jedným dychom všetci hovorili, že my sme sa nezamýšľali a je to vlastne, od nás od poslancov závisí nad tým, ako sprofesionalizovať tú prácu, ako sprofesionalizovať vlastne tých sociálnych pracovníkov. Jednak k pomeru k ostatnému svetu vlastne my, u nás vyštuduje sociálny pracovník, ktorý nemá žiadnu špecializáciu, a on skončí na misiách, v terénnej sociálnej práci, v komunitnej, alebo končí niekde na štátnom úrade alebo na mestskom úrade. To sú diametrálne odlišné zručnosti, ktoré ten človek potrebuje, takže vlastne tie vysoké školy nedokážu pripravovať sociálnych pracovníkov na tieto rôzne špecifické pozície tým, že mu dajú nejaký všeobecný základ a nemajú ani dostatočný priestor za tých päť rokov, čo sa to študuje. A vlastne čo, čomu my vôbec sa nevenujeme alebo na čom sme vôbec nerozmýšľali, to je taký profesionálny rast a ďalšie dovzdelávanie tohto pracovníka, lebo keď si porovnáme to napríklad s pedagogickými pracovníkmi, koľko tam máme inštitúcií, aké máme podmienky na ďalší rast a vlastne finančné ohodnotenie pri tom ďalšom raste, tak vlastne v tomto obore sociálnej práce, tak táto infraštruktúra, tento profesionálny rast nie je nijak motivovaný, nie je nijak zabezpečovaný a práve vysoké školy, vysoké školy majú kapacity, keďže tých sociálnych pracovníkov naozaj ako bolo vyštudovaných hojne. Mnohí túto prácu nerobia, ale tí, čo robia a chcú, tak nemajú ani motiváciu, lebo aj keď si to vzdelanie nejakým spôsobom doplní, tak v tej práci sociálneho pracovníka nemáme zákonné normy, aby bol na základe tohto odmeňovaný alebo na základe toho, aby tá výška odmeny bola vyššia. Takže naozaj už prišiel čas po tých tridsiatich rokoch posunúť tú sociálnu prácu na nejakú vyššiu úroveň a sprofesionalizovať to, zapojiť vysoké školy, ktoré vlastne, kde títo študenti študujú a majú možnosť nejaký ďalší rozširujúci program a následne zabezpečiť odmeňovanie, aby ľudia, ktorí chcú v tomto veľmi potrebnom a pre spoločnosť o to potrebnejšom odbore sa zdokonaľovať a kvalitnejšie pracovať a tým pádom podávať aj lepšie výsledky a posunúť túto našu spoločnosť k civilizovaným krajinám. Ďakujem za pozornosť.
Matejička, Vladimír, poslanec NR SR (2019-10-22):
Ďakujem za slovo. Pán predsedajúci, v rozprave nevystúpil žiadny, nepadol žiadny pozmeňujúci návrh. Pán predsedajúci, dajte, prosím, hlasovať, aby sme prerokovali predložený návrh zákona v druhom čítaní.
Lajčák, Miroslav, podpredseda vlády a minister zahraničných vecí a európskych záležitostí SR (2013-09-11):
Ďakujem pekne, dobré ráno. Vážená pani podpredsedníčka, vážené pani poslankyne, vážení páni poslanci, na rokovanie pléna predkladám návrh na vyslovenie súhlasu Národnej rady Slovenskej republiky s Dohodou o partnerstve a spolupráci medzi Európskou úniou a jej členskými štátmi na jednej strane a Irackou republikou na strane druhej. Predmetná dohoda predstavuje historicky prvý zmluvný vzťah medzi Európskou úniou a Irakom, ktorého hlavným cieľom je vytvorenie právneho základu pre účinnejšiu spoluprácu predovšetkým v politickej, obchodnej a sociálnej oblasti. V tejto súvislosti sa má prostredníctvom pravidelného dialógu na ministerskej úrovni o otázkach mieru, zahraničnej a bezpečnostnej politiky, demokracie či aktuálnych spoločenských otázkach vytvoriť zodpovedajúca platforma na budovanie užších obchodných a investičných vzťahov nepreferenčnej povahy medzi Európskou úniou a Irakom. V kontexte spoločensko-politickej situácie v Iraku sa dohoda venuje aj oblastiam osobitného záujmu, akými sú predovšetkým podpora a ochrana ľudských práv a dodržiavanie zásad právneho štátu. V tejto súvislosti sa v dohode osobitne zdôrazňuje odhodlanie Európskej únie zohrávať významnú úlohu pri transformácii Iraku, ako aj pri realizácii dôležitých reforiem a snáh zameraných na rozvoj a integráciu krajiny do širšieho medzinárodného spoločenstva. Za Slovenskú republiku bola dohoda podpísaná ministrom zahraničných vecí na okraj Rady pre zahraničné veci v novembri 2011 a slávnostný podpis v mene Európskej únie sa uskutočnil o polroka neskôr v máji 2012 v Bruseli. Vláda Slovenskej republiky vyslovila súhlas uzavretím dohody uznesením č. 311 dňa 19. júna 2013. V súlade s vlastným ustanovením čl. 116 nadobudne dohoda platnosť 1. deň mesiaca nasledujúceho po dni, kedy generálny sekretariát Rady Európskej únie ako depozitár dostane posledné oznámenie zmluvných strán o ukončení potrebných vnútroštátnych procedúr. Slovenská republika sa pritom uložením svojej ratifikačnej listiny pripojí k doposiaľ šiestim členským krajinám Európskej únie: Českej republike, Estónsku, Holandsku, Litve, Lotyšsku a Španielsku, ktoré ukončením vlastných ratifikačných procesov podporili partnerskú dohodu s Irakom za účelom skvalitnenia a prehĺbenia spolupráce v línii Európska únia – Irak. Vážená pani podpredsedníčka, vážené panie poslankyne, vážení páni poslanci, je nepochybné, že partnerská dohoda s Irakom predstavuje významný míľnik v rozvoji vzájomných vzťahov medzi Európskou úniou a Irakom. Dovoľujem si vás preto požiadať, aby Národná rada Slovenskej republiky vyslovila s predloženou dohodou súhlas a tiež aby rozhodla o tom, že dohoda je medzinárodnou zmluvou podľa čl. 7 ods. 5 Ústavy Slovenskej republiky, ktorá má prednosť pred zákonmi. Ďakujem za pozornosť, skončil som.
Budaj, Ján, poslanec NR SR (2020-02-20):
Pokúšal som sa odôvodniť, že naše účinkovanie na tejto poslednej schôdzi ako poslancov predsa len nie je také nezmyselné, ako som si na začiatku hovoril, keď som videl, čo ide SMER a SNS urobiť, a kotlebovci, má ten zmysel, že aspoň zaznie inventúra toho, kam sme sa dostali a aj to, čo vlastne znamená, že SMER je v takej zlej situácii, že je nútený na mimoriadnej schôdzi mimoriadnymi spôsobmi v skrátenom konaní ponúknuť slovenskej verejnosti takýto predvolebný, ako hovoria mnohí, úplatok v sume jednej miliardy a rozkývať, vlastne škrtnúť všetky svoje bývalé sľuby o vyrovnanom rozpočte alebo čo i len približne o vyrovnanom rozpočte. Ďakujem.
Plaváková, Lucia, poslankyňa NR SR (2024-01-18):
Ďakujem veľmi pekne za slovo. Ja som veľmi rada, že pán poslanec Krajčí opätovne pripomenul, aké je absurdné, že sa pri tomto návrhu vláda, teda minister spravodlivosti odvoláva na predchádzajúce návrhy, ktoré boli vypracované na ministerstve spravodlivosti. Opakovane ministrovi spravodlivosti komunikujeme, že samotný bývalý minister Viliam Karas sa voči tomu rázne ohradil. Voči celému tomuto návrhu, ako bol predložený. Poďme si zopakovať jeho slová, keď uviedol: „Predložený návrh ide ďaleko nad rámec odborného konsenzu. S kompromisom, ktorý sa podarilo dosiahnuť počas môjho pôsobenia na ministerstve, to už nemá nič spoločné.“ Rovnako k rušeniu ÚŠP uviedol: „Jeden-dva články na nejakých webových portáloch, niekoľko tlačových konferencií alebo niekoľko nálezov Ústavného súdu, ktoré samy osebe nekonštatujú neústavnosť alebo neopodstatnenosť tohto orgánu, nemôžu byť základom na rušenie inštitúcie, ktorá má dlhoročnú existenciu a výsledky.“ A mňa mimoriadne mrzí, že napriek tomu, že to opakujeme a ministrovi spravodlivosti komunikujeme, tak on to dookola používa úplne v rozpore s tým, čo hovorí osoba, ktorej sa to týka. To mi príde úplne neuveriteľné. A k Robertovi Ficovi, ktorý uviedol, že vníma prejav prezidentky Zuzany Čaputovej ako podnecovanie ľudí k účasti na protestoch. No to je, to vôbec nie je potrebné. Naozaj. Najlepšie ľudí na protesty pozýva on sám a celá táto vláda, či ministerka kultúry Šimkovičová svojimi útokmi na menšiny, či minister vnútra Šutaj Eštok svojou demagógiou a útokmi na vyšetrovateľov či NAKA. V tejto chvíli stoja na námestí po celom Slovensku tisíce ľudí, naozaj tisíce ľudí. V Bratislave je úplne plné námestie SNP a za to, že tam stoja, nemôže nikto iný len vláda Roberta Fica a celá táto koalícia. (Potlesk.)
Paška, Pavol, predseda NR SR (2012-09-12):
Ďakujem. Faktické poznámky páni poslanci: Brixi, Martvoň, Hlina, Viskupič, Poliačik. Končím možnosť prihlásiť sa. Navrhujem, napriek tomu, že už je 10.59 hod., aby sme ešte prešli faktické poznámky a potom preruším rokovanie o tomto bode. Takže nech sa páči, pán poslanec Martvoň.
Sulík, Richard, predseda NR SR (2011-03-22):
Ďakujem pekne. Prerušujem rokovanie o tomto bode programu a pokračujeme druhým čítaním o zákone z 11. februára 2011, ktorým sa mení a dopĺňa zákon č. 231/1999 Z. z. o štátnej pomoci a ktorým sa mení a dopĺňa zákon č. 233/1995 Z. z. o súdnych exekútoroch a exekučnej činnosti. Tento zákon bol tiež vrátený prezidentom Slovenskej republiky na opätovné prerokovanie Národnou radou. Materiál má tlač 268. Dávam slovo spoločnému spravodajcovi z výboru pre financie a rozpočet poslancovi Ondrejovi Matejovi a prosím ho, aby informoval Národnú radu o výsledku prerokovania vráteného zákona vo výboroch. Nech sa páči. [Rokovanie o zákone z 11. februára 2011, ktorým sa mení a dopĺňa zákon č. 231/1999 Z. z. o štátnej pomoci v znení neskorších predpisov a ktorým sa mení a dopĺňa zákon Národnej rady Slovenskej republiky č. 233/1995 Z. z. o súdnych exekútoroch a exekučnej činnosti (Exekučný poriadok) a o zmene a doplnení ďalších zákonov v znení neskorších predpisov, vrátenom prezidentom Slovenskej republiky na opätovné prerokovanie Národnou radou Slovenskej republiky , tlač 268.]
Blanár, Juraj, podpredseda NR SR (2022-03-15):
Pán poslanec Schlosár, môžete reagovať na faktické.
M. Číž, podpredseda NR SR: (2007-06-26):
Slovo má pán poslanec Slafkovský.
Šutaj Eštok, Matúš, poslanec NR SR (2022-05-11):
Vážený pán predseda, dovoľte, aby som podľa § 73 ods. 1 rokovacieho poriadku vystúpil v prvom čítaní ako spravodajca určený ústavnoprávnym výborom k uvedenému návrhu zákona. Návrh ústavného zákona spĺňa z formálno-právnej stránky náležitosti uvedené v rokovacom poriadku a v legislatívnych pravidlách tvorby zákonov. Predseda Národnej rady vo svojom rozhodnutí navrhol, aby návrh ústavného zákona prerokoval ústavnoprávny výbor, ktorý navrhol aj ako gestorský výbor s tým, aby gestorský výbor prerokoval návrh ústavného zákona do 13. júna 2022. Zo znenia návrhu ústavného zákona je zrejmý účel navrhovanej právnej úpravy. Ako spravodajca určený navrhnutým gestorským výborom odporúčam, aby sa Národná rada po všeobecnej rozprave uzniesla na tom, že návrh ústavného zákona prerokuje v druhom čítaní. Odporúčam zároveň návrh ústavného zákona prideliť výboru, vrátane určenia gestorského výboru a lehoty na prerokovanie návrhu ústavného zákona vo výbore v zmysle uvedeného rozhodnutia predsedu Národnej rady. Vážený pán predsedajúci, prosím, otvorte všeobecnú rozpravu.
Číž, Miroslav, podpredseda NR SR (2015-01-29):
Ďakujem pekne, pani poslankyňa, čas na faktickú, bohužiaľ, uplynul. Slovo má pán poslanec Blaha.
Chren, Martin, poslanec NR SR (2015-10-21):
Ďakujem veľmi pekne. Vážený pán minister, vy ste vo svojom vystúpení hovorili veľa o školstve na Slovensku, ale musím povedať, že ja mám pocit, že vy žijete v úplne inej krajine, než žijeme my všetci ostatní, po tom vašom príhovore. Mám pocit, že vy žijete v krajine spokojných a dobre zaplatených učiteľov, šťastných rodičov a dobre vzdelávaných detí, v krajine, kde začínajúcim učiteľom nemusí štát doplácať aspoň do minimálnej mzdy, pretože ani len také platy nemajú v krajine, kde príjem učiteľa nie je menej než polovica priemeru iných vysokoškolsky vzdelaných ľudí, v krajine, kde ľudia chcú robiť učiteľov, pretože na Slovensku len 10 % z učiteľov má menej ako 30 rokov a naozaj absolútne sa zanedbáva generačná obmena. Dovoľte mi pripomenúť vám, hovorili ste o duálnom vzdelávaní, že je tam zapojených minimum študentov a že je ušité na mieru len pre veľké firmy. Malé firmy sa doňho nemajú ako zapojiť. Že ste zlikvidovali centrá voľného času, nie vy, ale váš predchodca. Byrokracia, to snorenie u rodičov, to je síce pekné, že ste sa ospravedlnili, ale, viete, vy dokážete dávať skrátené legislatívne konania k omnoho menej dôležitým veciam. Prečo aj neodstránite ten problém? Chválim vás za to, že prvýkrát sa podarilo takmer všetky učebnice dodať načas, ale nie je to hanba, že je to prvýkrát a takmer?! To, koľko peňazí sa stráca po ceste do škôl a nechávajú si ich mestá a obce, že školy dostávajú o desiatky percent peňazí menej, než by mali, to sa neriešilo. No a, viete, tie platy v školstve, investujete do automobiliek, len nie do ľudí a do vedomostí a slovenskí učitelia sú úplne na chvoste vášho záujmu. No, jednoducho nie, nemôžem vás pochváliť ani za to, že by ste mali pravdivý svoj dnešný príhovor, ani za to, čo ste zatiaľ urobili a ako ste aspoň dokázali pomenovať problémy, ktoré školstvo trápia. Čo ste nedokázali.
Bugár, Béla, podpredseda NR SR (2018-10-17):
Pani poslankyňa Gaborčáková.
Grendel, Gábor, podpredseda NR SR (2023-06-22):
Pán poslanec Marek Krajčí.
Ďuriš Nicholsonová, Lucia, podpredsedníčka NR SR (2018-05-17):
Ďakujem a prerušujem rokovanie o tomto bode programu. Teraz pristúpime k prvému čítaniu o návrhu poslancov Národnej rady Slovenskej republiky Anny Zemanovej, Radoslava Pavelku a Jany Cigánikovej na vydanie zákona, ktorým sa vyhlasuje Chránená vodohospodárska oblasť Žitný ostrov a ktorým sa mení a dopĺňa zákon č. 364/2004 Z. z. o vodách a o zmene zákona Slovenskej národnej rady č. 372/1990 Zb. o priestupkoch v znení neskorších predpisov (tzv. vodný zákon) v znení neskorších predpisov (zákon o Žitnom ostrove) . Návrh zákona má tlač 922, návrh na jeho pridelenie na prerokovanie výborom je v rozhodnutí pod číslom 964. Dávam slovo predkladateľke, pani poslankyni Anne Zemanovej. Nech sa páči.
B. Bugár, podpredseda NR SR: (2005-10-27):
Siedmu otázku položil pán poslanec Madej ministerke práce, sociálnych vecí a rodiny Ivete Radičovej: „Predchádzajúci minister ublížil mnohým ľuďom, invalidom, dôchodcom a chudobným. Ktoré z chýb, čo napáchal, ste ochotná opraviť?“ Nech sa páči, pani ministerka.
Přidal, Alojz, poslanec NR SR (2012-09-12):
Vážený pán profesor, vy ste asi odborník na tie gorilie stáda, ja by som sa chcel spýtať, či za gorilu môžeme považovať aj muža, ktorý hovorí, že dostal od nejakého neznámeho človeka, dostal, prepáčte, že mu bolo ponúknuté 20 mil. eur za pád vlády. Táto vláda potom padne aj jeho hlasom, že či toto je ľudské, alebo gorilie správanie, či by ste mi to mohli povedať? Ďakujem.
Brocka, Július, poslanec NR SR (2013-09-19):
Pán predseda, dajte hlasovať o postúpení návrhu do tretieho čítania. To boli všetky návrhy.
Figeľ, Ján, podpredseda NR SR (2014-11-10):
Nech sa páči, Jozef Viskupič.
Glváč, Martin, podpredseda NR SR (2018-11-27):
Pán poslanec Dostál.
Šeliga, Juraj, podpredseda NR SR (2020-10-20):
Prezentujme sa a hlasujme. (Hlasovanie.) Prítomných 122, za 59, proti 23, zdržalo sa 39, nehlasoval 1. Konštatujem, že sme tento bod 4 z informácie neschválili.
Hrnčiar, Andrej, podpredseda NR SR (2017-10-19):
Chce zaujať stanovisko spravodajca? Nie je tomu tak. Prerušujem rokovanie o tomto bode programu. Pristúpime k prvému čítaniu o návrhu poslancov Jozefa Mihála a Simony Petrík na vydanie zákona, ktorým sa mení a dopĺňa zákon č. 461/2003 Z. z. o sociálnom poistení v znení neskorších predpisov. Chcem uviesť, že navrhovateľkou uvedeného návrhu zákona bola aj podpredsedníčka Národnej rady poslankyňa Lucia Ďuriš Nicholsonová, ktorá však vzala späť svoj podpis spod tohto návrhu zákona. Návrh zákona má parlamentnú tlač 688. Návrh na jeho pridelenie na prerokovanie výborom je v rozhodnutiach č. 711 a 747. Dávam slovo poslancovi Jozefovi Mihálovi, aby návrh zákona uviedol. (Rokovanie o návrhu poslancov Národnej rady Slovenskej republiky Jozefa Mihála a Simony Petrík na vydanie zákona, ktorým sa mení a dopĺňa zákon č. 461/2003 Z. z. o sociálnom poistení v znení neskorších predpisov , tlač 688.)
Grendel, Gábor, podpredseda NR SR (2021-01-29):
S reakciou na faktické poznámky pán poslanec Suja.